
คำสั่งเทศบาลตำบลท่าม่วง
ที่  61/๒๕๖8
เรื่อง แต่งตั้งเจ้าหน้าที่รับผิดชอบมาตรการป้องกันการละเว้นการปฏิบัติหน้าที่
ในการบังคับการใช้กฎหมายเกี่ยวกับป้ายโฆษณาบนทางสาธารณะ
......................................................
	กรมส่งเสริมการปกครองท้องถิ่นได้รับแจ้งจาก กระทรวงมหาดไทยว่าสำนักเลขาธิการคณะรัฐมนตรี ได้แจ้งมติคณะรัฐมนตรี เมื่อวันที่  8  มกราคม  2562 แนวทางมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ตามที่ คณะกรรมการ ป.ป.ช. เสนอตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง        พ.ศ.2535 และที่แก้ไขเพิ่มเติม พระราชบัญญัติควบคุมอาคาร พ.ศ.2522 และที่แก้ไขเพิ่มเติม และพระราชบัญญัติทางหลวง พ.ศ.2535 และที่แก้ไขเพิ่มเติม
	เพื่อให้การดำเนินการดังกล่าวเป็นไปด้วยความเรียบร้อย อาศัยอำนาจตามความในมาตรา 59 ประกอบกับมาตรา 60 และมาตรา 64 วรรคท้าย แห่งพระราชบัญญัติสภาตำบลและองค์การบริหารส่วนตำบล พ.ศ.2539 และที่แก้ไขเพิ่มเติมถึง (ฉบับที่ 7) พ.ศ.2562 ประกอบกับมาตรา 15 และมาตรา 25 วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกอบกับหนังสือกรมส่งเสริมการปกครองท้องถิ่น ด่วนที่สุด ที่ มท 0804.6/ว554 ลงวันที่  11  กุมภาพันธ์  2562 จึงแต่งตั้งเจ้าหน้าที่ผู้รับผิดชอบ ดังมีรายชื่อต่อไปนี้
1. หัวหน้าสำนักปลัด				เป็นประธานคณะทำงาน
2. หัวหน้าฝ่ายปกครอง				เป็นคณะทำงาน
3. หัวหน้าฝ่ายบริหารงานช่าง			เป็นคณะทำงาน
4. เจ้าพนักงานป้องกันและบรรเทาสาธารณภัย	เป็นคณะทำงาน		
5. ผู้ช่วยเจ้าพนักงานป้องกันฯ			เป็นคณะทำงาน/เลขานุการ
	โดยผู้ที่ได้รับการแต่งตั้งมีหน้าที่ดังต่อไปนี้
	1) รับผิดชอบในการเผยแพร่ความรู้เกี่ยวกับมาตรการป้องกันการละเว้นการปฏิบัติหน้าที่ในการ
บังคับใช้กฎหมายเกี่ยวกับป้ายโฆษณาบนทางสาธารณะแก่ประชาชน
2) ตรวจสอบช่องทางการสื่อสารและอำนวยความสะดวกแก่ประชาชนเกี่ยวกับการป้องกันการละเว้นการ
ปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ
	3) ตรวจสอบการอนุญาตให้ติดตั้งป้ายโฆษณา และตรวจตราจำนวนป้ายที่ติดตั้งผิดกฎหมาย
	4) รายงานผลการดำเนินงาน ปัญหา อุปสรรคในการดำเนินงาน ให้ผู้บังคับบัญชาและหน่วยงานผู้กำกับดูแลได้รับทราบ
ทั้งนี้ ตั้งแต่บัดนี้เป็นต้นไป
สั่ง ณ วันที่  10  เดือน กุมภาพันธ์  พ.ศ. 2568

					  (นายนิมิตร  สุทธิประภา)
					นายกเทศมนตรีตำบลท่าม่วง

